F'konferenza tal-aħbarijiet li saret ftit tal-ħin ilu mid-deputat Prim Ministru Chris Fearne u s-Supretendent tas-Saħħa Pubblika Prof. Charmaine Gauci tħabbar li mis-7 ta' Ġunju se jkunu jistgħu jerġgħu jinfetħu l-bars u l-każini, fost bidliet fil-miżuri oħrajn. Mill- 24 ta' Mejju : Ir-ristoranti u l-isnack bars jerġgħu jiftħu sa nofsillejl. Jerġgħu jiftħu l-pixxini għall-pubbliku sat-20:00 (mingħajr attivitajiet). Jerġgħu jinfetħu l-gyms u l-fitness centres (mingħajr klassijiet). Jiftħu ċ-ċentri ta' matul il-jum. Ikompli t-taħriġ tal-contact sports għal persuni ta' 17+. Ikomplu l-kompetizzjonijiet tan-non contact sports, mingħajr spettaturi. Mill- 1 ta' Ġunju : Jistgħu jerġgħu jsiru t-tiġijiet b'ammont ta' 100 persuna ġewwa u 300 persuna barra. L-iskejjel tal-Ingliż jerġgħu jinfetħu. Mis- 7 ta' Ġunju : Jiżdied għal 6 n-numru ta' persuni madwar mejda f'ristorant jew snack bar. Jerġgħu jinfetħu ċ-ċinema u t-teatri. Il-bars u l-każini jistgħu jiftħu sa nofsillejl bin-nies bilqiegħda. L-istabbilimenti tal-gaming u tal-betting jerġgħu jinfetħu. Ikomplu l-kompetizzjonijiet tal-contact u team sports għal persuni ta' 17+, mingħajr spettaturi. Permess grupp ta' 6 persuni fil-pubbliku. Mit- 28 ta' Ġunju : Ikompli l-contact sports għal dawk li għandhom inqas minn 17. Jistgħu jibdew jiftħu l-iskejjel tas-Sajf. Madanakollu, huma saħqu li dan kollu jista' jsir jekk in-numru ta' każijiet attivi ma jerġax jibda jiżdied.